केंद्रीय सड़क परिवहन मंत्री नितिन गडकरी और बिहार के मुख्यमंत्री नीतीश कुमार के बीच बुधवार को दिल्ली में मुलाकात हुई. दोनों के बीच हुई इस मुलाकात में बिहार में सड़कों के निर्माण से जुड़ी समस्याओं को दूर कर लिया गया है.केंद्र सरकार इस बात पर राजी हो गई कि राष्ट्रीय राजमार्गों (एनएच) के निर्माण के लिए 70 फीसदी जमीन अधिग्रहण होने के बाद भी काम शुरू किया जा सकता है. केंद्र की ओर से पहले नई परियोजना शुरू करने के लिए कम से कम 90 फीसदी जमीन के अधिग्रहण की शर्त रखी गई थी.